Latvijas Lielo pilsētu asociācijas izziņa iebildumiem/ priekšlikumiem par noteikumu projektu “Grozījumi Ministru kabineta 2011.gada 27.decembra noteikumos Nr.1032 “Atkritumu poligonu ierīkošanas, atkritumu poligonu un izgāztuvju apsaimniekošanas, slēgšanas un rekultivācijas noteikumi” (VSS-949)

	Nr. p.k.
	Lpp.
	Esošā redakcija
	Iebildumi/ priekšlikumi

	1. 
	3
	87.21. radīto sadzīves atkritumu masu, kura attiecīgajā kalendārajā gadā ir apglabāta sadzīves atkritumu poligonā;

	Ņemot vērā faktu, ka poligona īpašnieks vai apsaimniekotājs fiksē poligonā ievesto sadzīves atkritumu daudzumu un tā rīcībā nav dati par radīto sadzīves atkritumu apjomu, ir jāprecizē 87.2 1. apakšpunkts, svītrojot vārdu „radīto”.

	2. 
	
	Noteikumu projekts neparedz grozījumus
	Neskatoties uz to, ka termins “sadzīves atkritumi” ir skaidrots Atkritumu apsaimniekošanas likumā, lai nodrošinātu vienādu sapratni un pieeju apglabātā sadzīves atkritumu apjoma aprēķināšanā  noteikumu projektā vai tā anotācijā būtu konkrēti jānorāda, kas tieši saprotams ar sadzīves atkritumiem, vienlaikus norādot konkrētus atkritumu klases kodus.

	3. 
	3
	87.22.sadzīves atkritumu masu, kas attiecīgajā kalendārajā gadā ir radusies pirms sadzīves atkritumu pārstrādes vai reģenerācijas citā veidā, piemēram, sadzīves atkritumu šķirošanas vai pēc mehāniskas bioloģiskas apstrādes rezultātā, un kuru apglabā sadzīves atkritumu poligonā; 
[..]
87.6 Sadzīves atkritumu poligonā apglabātajā atkritumu masā neieskaita to sadzīves atkritumu masu, kura ir radusies sadzīves atkritumu pārstrādes vai cita veida reģenerācijas rezultātā, un kura ir apglabāta sadzīves atkritumu poligonā.

	Lai minēto punktu formulējums neradītu interpretācijas iespējas, noteikumu projekta anotācijā vai pašā noteikumu projektā būtu nepieciešams ietvert izsmeļošāku  skaidrojumu -  kādos gadījumos sadzīves atkritumu masa, kura apglabāta poligonā saskaņā ar punktos 87.22. un 87.6 minēto, tiek vai netiek uzskatīta par apglabātu, tostarp papildinot ar atkritumu reģenerācijas veidu kodiem, atbilstoši Ministru kabineta noteikumiem Nr. 319 Noteikumi par atkritumu reģenerācijas un apglabāšanas veidiem.

